# Churchillovo múzeum a Cabinet War Rooms

### Z Wikipédie

Churchill Museum and Cabinet War Rooms
Základné údaje
Založené | 1984
Adresa | Horse Guards Road Westminster, Londýn
Web | http://cwr.iwm.org.uk/

Churchillovo múzeum a Cabinet War Rooms zdieľa areál na Horse Guards Road oproti St. James's Parku v londýnskom obvode Westminster, ktorý sa nachádza na základoch budovy HM Treasury.

Miestnosti využiteľné pre zasadania vlády boli vybudované v roku 1938 a v čase druhej svetovej vojny ich často využíval Winston Churchill. Miestnosti boli konštruované ako bunker a strop tvorila železobetónová doska. Napriek tomu bola konštrukcia bunkra zraniteľná pri priamom údere a krátko po vojne boli miestnosti uzavreté. Pre verejnosť bolo múzeum sprístupnené roku 1984 a v súčasnosti je v správe Imperial War Museum.

Vstup do múzea pre verejnosť je úzky otvor na rohu na prízemí budovy. V čase vojny bol prístup do miestností z budovy nad nimi prostredníctvom podzemných tunelov.

Časť War Rooms prístupná verejnosti je v skutočnosti iba malou časťou rozsiahlych priestorov. Pôvodne zaujímali plochu 12 000 m² a boli zariadené pre 528 ľudí a vybavené jedálňou, nemocnicou, strelnicou a spálňami. Centrom bunkra je Cabinet Room, v ktorom zasadala v čase vojny Churchillova vláda. Vedľa sa nachádza Map Room, v ktorej boli plánované vojnové operácie. Je v stave pripomínajúcom vojnovú dobu, vrátane máp na stenách a s telefónmi na okrajoch veľkého stola. Churchill spal v spálni, ktorá susedí s touto miestnosťou a mal k dispozícii priame telefonické spojení s Bielym domom vo Washingtone.

Cabinet War Rooms prešli rekonštrukciou tak, aby boli sprístupnené ďalšie priestory. Roku 2003 boli otvorené izby používané Churchillom a jeho rodinou. Tieto izby sú označované ako Churchill Suite. Samostatné Churchillovo múzeum bolo otvorené roku 2005. Chronologicky zobrazuje Churchillov verejný a súkromný život.

## [úprava] Dopravné spojenie

Najbližšie stanice London Underground:

- Westminster (Central, District a Jubilee Line)
- Charing Cross (Northern a Bakerloo Line)

Najbližšie železničné stanice:

- Charing Cross

## [úprava] Externé odkazy

- Mapy a letecké fotografie Súradnice: 51° 30' 06' s.š. 0° 7' 40 z.d.
  - Družicové fotografie z WikiMapia alebo Google Local
  - Mapa z Multimap alebo GlobalGuide
  - Letecké fotografie z TerraServer

Londýnske múzeá a galérie
Múzeá - Britské múzeum | Freudovo múzeum | Geffrye Museum | HMS Belfast | Horniman Museum | Churchillovo múzeum a Cabinet War Rooms | Imperial War Museum | London's Transport Museum | Museum of Performance | Múzeum dizajnu | Múzeum Londýna | National Maritime Museum | Prírodopisné múzeum | Science Museum | Soane Museum | Victoria and Albert Museum
Galérie - Courtauld Institute of Art | Dulwich Picture Gallery | Estorick Collection of Modern Italian Art | Gilbert Collection | Hayward Gallery | Národná galéria | National Portrait Gallery | Royal Academy of Arts | Saatchi Gallery | Somerset House | Tate Britain | Tate Gallery | Tate Modern | Wallace Collection | Whitechapel Gallery

Zdroj: "http://sk.wikipedia.org../../../c/h/u/Churchillovo_m%C3%BAzeum_a_Cabinet_War_Rooms_6e9f.html"

Kategórie: Londýnske múzeá a galérie | City of Westminster

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- English
- עברית